# INNSTILLINGER FOR KOPIERINGSFUNKSJON

## "Innledende statusinnstillinger"-fane

Standardinnstillinger valgt med disse innstillingene gjelder alle funksjoner på maskinen (ikke bare kopifunksjonen).
Kopiinnstillingene nullstilles til opprinnelig tilstand når du slår på [Strøm]-knappen eller trykker på [SA]-tasten, eller når intervallet for automatisk sletting er over. Disse innstillingene brukes til å endre standardinnstillinger for kopieringsmodus.

###### Liste over oppsettselementer

Element | Beskrivelse
--- | ---
Fargemodus | Sett standard fargemodusinnstillinger.
Papirkassett | Spesifiser papirskuffen som velges som standard.
Kontrasttype | Konfigurer standard kontrastmodusinnstillinger.
Kopigrad | Spesifiser kopigraden som velges som standard.
2-sidig Kopi | Spesifiser 2-sidig modusinnstilling som velges som standard. Hvis denne innstillingen brukes til å endre standardinnstilling for dupleksfunksjonen til en annen innstilling enn ”1 side til 1 side”, og dupleksfunksjon eller automatisk dokumentmater feiler eller deaktiveres, vil innstillingen gå tilbake til ”1 side til 1 side”.
UTMATING | Still inn utskriftsmatingsmetoden og utmatingsskuffen som velges som standard.
Beskj.innst. | Stiller inn standard beskjæringsmengde for beskjæringsfunksjonen. Dette alternativet vises når heftebehandler og beskjæringsmodul er installert.
Gå tilbake til standardene | Dette returnerer alle elementer til fabrikkinnstillingene.

## "Innstillinger for kopieringsfunksjon"-fane

Følgende innstillinger er relatert til kopiering.

###### Justering av kopikontrast

Justerer kontrastnivået når [Auto] brukes for kopikontrast.

Element | Beskrivelse
--- | ---
Farget | Angir kopikontrastnivå i fargemodus for dokumentglasset og den automatiske dokumentmateren.
S/H | Setter kopikontrastnivå i svart-hvitt-modus for dokumentglasset og for automatisk dokumentmater.

###### Innstilling for rotering av kopi

Når originalen og papiret plasseres i forskjellige retninger, rotererer denne funksjonen automatisk bildet 90 grader for å muliggjøre korrekt kopiering på papiret.
Aktiver innstillingen for rotering av kopi for å kopiere en original i A5-størrelse (5-1/2" x 8-1/2") på papir i A5R-størrelse (5-1/2" x 8-1/2"R).

###### Legge til eller forandre forhåndsinnstilte kopigrader

Legge til eller forandre forhåndsinnstilte kopigrader legger til to forhåndsinnstilte forstørrelsesgrader (101 % til 400 %), og to forhåndsinnstilte forminskningsgrader (25 % til 99 %).
Du kan også bruke forhåndsinnstilt kopigrad hvis nødvendig.
Forhåndsinnstilte kopigrader som ikke er tillagte kopigrader, kan ikke endres.

###### Angi maks. antall kopier

Dette brukes til å sette maks verdi som kan angis for antall kopier (antall kontinuerlige kopier). Alle tall mellom 1 og 9999 kan spesifiseres.

###### Grunnoppsett for margforskyvning.

Brukes til å endre standardinnstillingen for margforskyvning. Spesifiser en verdi mellom 0 mm (0") til 50 mm (2") i trinn på 3 mm (1/8") for både for- og bakside.

###### Justering av kantsletting.

Brukes til å stille inn standard slettebredde for slettefunksjonen. Angi en verdi på mellom 0 mm (0") og 25 mm (1") i trinn på 3 mm (1/8") både for kant- og senterklaringsbredde.

###### Kortformatinnstillinger

Brukes til å angi standard originalstørrelse for kortformatfunksjonen.
Angi en verdi på mellom 25 mm (1") og 216 mm (8-1/2") i trinn på 3 mm (1/8") både for X- (horisontal) og Y-dimensjonen (vertikal) for originalen.
Hvis avkrysningsboksen Tilpass til side er angitt til , vises alltid [Tilpass til side]-tasten alltid på kortformatskjermen.

###### Automatisk ryggstift

Ryggstifting skjer automatisk når folderkopieringsfunksjonen brukes.

###### Innledende innstilling av flikkopiering

Denne brukes til å stille inn standard bildeforskyvningsbredde (fanebredde) for flikkopiering.
Angi en verdi på mellom 0 mm (0") og 25 mm (1") i trinn på 3 mm (1/8").

###### Deaktivere registrering av program

Dette brukes til å hindre sletting og endring av kopieringsinnstillinger lagret i jobbprogrammer.

###### Deaktivere enkeltmaterskuff i duplekskopiering

Deaktiverer bruk av enkeltmaterskuff ved 2-sidig kopiering.
Manuelt matebrett brukes ofte til å mate etikettark, transparenter og annet spesialpapir som er forbudt med 2-sidig kopiering. Hvis et ark med et av disse spesialpapirene går inn i de reverserende enheten, kan det oppstå papirstopp eller skade på enheten. Hvis spesialmedia som 2-sidig kopiering er forbudt for brukes ofte, anbefales det at du aktiverer denne innstillingen.

###### Deaktivere auto. papirvalg

Deaktiverer funksjonen Auto papirvalg.
Når denne innstillingen er aktivert, skjer ikke automatisk valg av papir som har samme størrelse som originalen på dokumentglasset eller i den automatiske dokumentmateren.

###### Autovalginnstilling av skuff som leverer papir

Når denne innstillingen er aktivert og papir blir lagt i en skuff mens maskinen er på standby i kopieringsmodus, blir denne skuffen automatisk valgt.

###### Deaktivere registrering av egendefinert bilde

Deaktiverer lagring av egendefinert bilde.

###### Deaktivere sender under kopiering

Deaktiverer bildesendingsfunksjon ved kopiering.

###### S/H 600 dpi x 600 dpi skannemodus for dokumentmater

Oppløsningen for kopiering i svart/hvitt med automatisk dokumentmater kan endres fra 600 x 400 dpi til 600 x 600 dpi (høykvalitetsmodus).
Når det brukes høykvalitetsmodus, blir fin skrift og tynne linjer reprodusert med større klarhet, men skannehastigheten er lavere.
Når høykvalitetsmodus ikke velges, må følgende vilkår oppfylles for å kunne skanne 600 x 400 dpi og oppnå høyeste hastighet.

- Kopigraden må stilles til 100 %.
- Ikke velg en spesialmodus som vil endre graden.
- [Kopi av kopi] må ikke aktiveres.
- Ikke kopier i svart-hvitt med [Start farge]-tasten.

###### S/H-hurtigskanning fra dokumentglass

Oppløsningen for kopiering i svart-hvitt med dokumentglass kan endres fra 600 x 600 dpi til 600 x 400 dpi (høyhastighetsmodus).
Når høyhastighetsmodus er valgt, er første kopieringstid raskere, men kopien er ikke så klar.
Når høykvalitetsmodus ikke velges, må følgende vilkår oppfylles for å kunne skanne 600 x 400 dpi og oppnå høyeste hastighet.

- Kopigraden må stilles til 100 %.
- Ikke velg en spesialmodus som vil endre graden.
- [Kopi av kopi] må ikke aktiveres.
- Ikke kopier i svart-hvitt med [Start farge]-tasten.

###### Autosletting før utføring av kopijobb

Aktiverer Autosletting-funksjonen under kopiering selv når en kopijobb ikke er fullført. Dette beskytter maskinen fra å stå opptatt med en ikke fullført kopieringsjobb.

## Fargejusteringer

Følgende innstillinger er relatert til farge.

### Grunninnstilling av fargebalanse

Hvis du har justert fargebalansen ved hjelp av fargebalansejusteringen fra en annen funksjon og du har registrert dem i programmet (opptil 48 innstillinger), kan du velge hvilken som helst av dem og angi som standardinnstilling*. Hvis den justerte innstillingen eller fargebalansen med de ønskede fargekomponentene er endret, kan du bruke denne metoden til å hente inn standardinnstillingen permanent.
* Standardverdiene som blir vist når justeringsskjermen for Fargebalanse fra en annen funksjon vises.

###### Gå tilbake til standardene

De registrerte justeringsverdiene settes tilbake til fabrikkinnstillingene (alle farger på åtte nivåer settes tilbake til null).

### Automatisk fargekalibrering

Utfører automatisk fargekorrigering når fargen på fargekopier er feil. Maskinen skriver ut et testområde, testområdet skannes og fargene korrigeres automatisk.
Etter at [Utfør]-tasten trykkes og testområde skrives ut, vises en melding som ber deg starte automatisk kalibrering. Plasser testutskriften på dokumentglasset som vist nedenfor (slik at den tynne linjen ved kanten av papiret er til venstre).

Legg kopipapir (ca. fem ark) av samme størrelse som testutskriften, på toppen av den plasserte testutskriften, lukk den automatiske dokumentmateren forsiktig, og trykk på [Utfør]-tasten.

- Før du utfører Automatisk fargekalibrering, må du kontrollere om registreringstilpassingen er korrekt. Hvis registreringstilpassingen ikke er korrekt, må du utføre ”Registreringstilpassing”.
- Hvis fargen fremdeles er feil etter å ha utført automatisk fargekalibrering, gjentar du denne kalibreringen en gang til for å forbedre fargen.

Tilbake til toppen